|  |  |  |  |  |  |
| --- | --- | --- | --- | --- | --- |
| cali | | |  |  | |
| **ΑΠΟΣΤΟΛΗ ΣΤΟΝ ΑΡΗ:  Εκπαιδευτικό Δράμα του ΜΙΟ-ECSDE/ MEdIES, στο πλαίσιο του προγράμματος ‘Κατάδυση στην Συμπερίληψη’ (DIVE-IN)** | | |  | Θεματική:Ενδιαφέρομαι και ενεργώ –Κοινωνική Συναίσθηση και Ευθύνη  Υποθεματική: Αλληλοσεβασμός και διαφορετικότητα  Απευθύνεται σε μαθητές/μαθήτριες: Δ΄ Ε΄και Στ΄τάξεων του Δημοτικού  Διάρκεια στο τετράμηνο:(2 ή ιδανικά 3 Εργαστήρια 6 διδακτικές ώρες) | |
|  | | |  |  | |
| **Περιγραφή (50-100 λέξεις)** *Αποστολή στην Άρη: Εκπαιδευτικό Δράμα με βάση τις αρχές Ενταξιακής Εκπαίδευσης και της Εκπαίδευσης για την Αειφόρο Ανάπτυξη (ΕΑΑ)*  Το Δράμα γεννήθηκε από την ανάγκη να ενταχθούν πιο αποτελεσματικά στην τάξη οι μαθητές που τείνουν να περιθωριοποιούνται για οποιοδήποτε λόγο (φύλο, θρησκεία, καταγωγή, φυσικά χαρακτηριστικά, μαθησιακές δυσκολίες, κ.ά.).  Ο στόχος μας είναι να δημιουργήσουμε μια ιστορία που να ενθαρρύνει την αυτο-έκφραση και να επιτρέπει την συμμετοχή όλων των μαθητών, βοηθώντας τους να αναπτύξουν την αντίληψη για τον εαυτό και την αίσθηση συνύπαρξης με τους άλλους. Η ιστορία λαμβάνει χώρα σε έναν Διαστημικό Σταθμό στον Άρη, σε ένα σενάριο που παίρνει μια ασφαλή «απόσταση» από την πραγματικότητα της ζωής των μαθητών, ώστε να αισθάνονται άνεση και ασφάλεια να μοιραστούν τις δικές τους ιστορίες αποκλεισμού και ένταξης, με όσο το δυνατόν πιο φυσικό και μη τραυματικό τρόπο. **Στοχευόμενες δεξιότητες** **Δεξιότητες- 1ος κύκλος**  Δημιουργικότητα, Επικοινωνία, Συνεργασία  **Δεξιότητες- 2ος κύκλος**  Κοινωνικές δεξιότητες, Ενσυναίσθηση και ευαισθησία, Πολιτειότητα, προσαρμοστικότητα  **Δεξιότητες- 3ος κύκλος**  Δεξιότητες ανάλυσης και παραγωγής περιεχομένου σε έντυπα και ηλεκτρονικά μέσα  **Δεξιότητες- 4ος κύκλος**  Επίλυση προβλημάτων, μελέτη περιπτώσεων (casestudies) **Δραστηριότητες** Στην παρούσα φάση, η επίσκεψη / παρέμβαση των στελεχών του MEdIES στη σχολική τάξη έχει συνολική μέγιστη διάρκεια έως 4 διδακτικές ώρες και ολοκληρώνεται σε δύο δίωρες συναντήσεις. Από την πιλοτική εφαρμογή (2019) θεωρούμε ότι, ιδανικά το Δράμα θα απαιτούσε άλλο ένα (3o) δίωρο για πιο ολοκληρωμένη ανάπτυξη.  1ο εργαστήριο (2 σχολικές ώρες)  2ο εργαστήριο (2 σχολικές ώρες)  3ο εργαστήριο (2 σχολικές ώρες )  Για τις ακριβείς δραστηριότητες που υλοποιούνται σε κάθε Εργαστήριο δείτε το **ΕπισυναπτόμενοΠΕΡΙΓΡΑΦΗ** **Προσαρμογές για εμποδιζόμενους μαθητές** Ο κύριος λόγος που επιλέχτηκε το Εκπαιδευτικό Δράμα, ως μέθοδος του προγράμματος ήταν γιατί δίνει ευκαιρίες για συμμετοχή των μαθητών με διαφορετικό κοινωνικό-πολιτισμικό υπόβαθρο, και επιτρέπει την έκφραση με μη λεκτικές μεθόδους (ζωγραφική, κίνηση, παγωμένες εικόνες, κλπ).  Για τα αποτελέσματά μας από τις εφαρμογές δείτε περισσότερα στην Επισυναπτόμενη **ΕΚΘΕΣΗ Εφαρμογών 2019**. **Επέκταση** Θεωρούμε ότι το συγκεκριμένο σενάριο είναι ένα καλό σημείο εκκίνησης, ώστε οι μαθητές να συνεχίσουν να διερευνούν περαιτέρω ζητήματα ισότητας, σεβασμού, επίλυσης συγκρούσεων στις ομάδες κλπ. που ανακύπτουν στο σχολείο τους. **Αξιολόγηση** Στην παρούσα φάση, η αξιολόγηση γίνεται με τους εξής τρόπους:  - Τις παρατηρήσεις των δύο εμψυχωτών (όλες οι εφαρμογές έγιναν με παρουσία ενός κύριου εμψυχωτή, κι ενός δευτερεύοντος, που «κατέγραφε» συστηματικά τις αντιδράσεις και τα σχόλια των μαθητών.  - Τη συζήτηση με τον εκπαιδευτικό της τάξης, πριν και μετά από κάθε εφαρμογή.  - Την αξιολόγηση από τους μαθητές, κατά τη φάση ανάπτυξης και ολοκλήρωσης του σεναρίου («αξιολόγηση με μια λέξη»).  - Την αποστολή ενός email από το δάσκαλο της τάξης, ένα μήνα μετά την ολοκλήρωση της εφαρμογής (ελεύθερο κείμενο) |  | | | **Σύνδεση με το Π.Σ:** *Το Δράμα θα μπορούσε να ενταχθεί τόσο σε συγκεκριμένα μαθήματα του Προγράμματος Σπουδών (Θεατρική Αγωγή, Αγγλικά, Εικαστικά, Μουσική, Ευέλικτη Ζώνη), όπως και προαιρετικών δραστηριοτήτων (Περιβαλλοντική Εκπαίδευση ή και Πολιτιστικά Προγράμματα)* **Εκτυπώσιμο Υλικό** *Δείτε την Επισυναπτόμενη ΠΕΡΙΓΡΑΦΗ και ΈΚΘΕΣΗ* **Απαραίτητοι Σύνδεσμοι****Οπτικοακουστικό υλικό** *Δείτε την Επισυναπτόμενη ΠΕΡΙΓΡΑΦΗ και ΈΚΘΕΣΗ* **Διαδραστικό υλικό****Υποστήριξη εκπαιδευτικού** **Οδηγός**  *Δείτε την Επισυναπτόμενη ΠΕΡΙΓΡΑΦΗ και ΈΚΘΕΣΗ*  **Επιμόρφωση**  **Φυσική παρουσία** |